Mannekeng i rødt

Mannekeng i rødt (svensk tittel: ) er en svensk thriller fra 1958 i regi av Arne Mattsson. Manuset ble skrevet av Folke Mellvig og Lars Widding.

Mannekeng i rødt var en oppfølger til Damen i svart og ble etterfulgt av Ryttere i blått, Vita frun og Den gule bilen.

Norske Lillebil Ibsen ses i rollen som Thyra Lennberg. Signaturen Filmson i Aftonbladet skrev dette om henne: «Rene funnet er Lillebil Ibsen som sentralfiguren, den harde hensynsløse motehussjefen med metall i stemmen og stikkende svarte øyne.»

Innspillingsfakta 
Filmen ble spilt inn fra august til september 1958 i Sandrew-Ateljéerna, Forumgallerian i Uppsala, Nordiska museet, Ulriksdals galoppbana, Örbyhus slott i Tierp og Sigtuna. Mannekengoppvisningsscenen ble spilt inn i Gävle Teater.

Brannscenen ble filmet da varmbadehuset i Furusund brant ned i 1958.

Handling 
Kommissær Sune Öhrgen forteller privatdetektiven John Hilman om en aktuelt og uløst sak. Den gjelder den forsvunne, røde mannekengen Katja Sundin, som jobbet på motehuset La Femme. Hillmans hustru, Kajsa, begynner som mannekeng på La Femme for å holde et øye med personalet. Motehuset eies av den rullestolbundne Thyra Lennberg.

John og asisstenten Freddy Sjöström ser en utstillingsdukke falle sammen bak et vindu på La Femme. Det viser seg å være den savnede kvinnen. Hun er drept. En dolk sitter i ryggen. Den røde mannekengen bedrev utpresning i stor skala. Hennes notatbok var full av navnene til høyt oppsatte personer. En natt brenner Thyra Lennberg inne da noen tente på hennes hus.

Rolleliste (i utvalg) 
 Karl-Arne Holmsten - John Hillman, privatdetektiv 
 Annalisa Ericson - Kajsa Hillman, Johns hustru 
 Nils Hallberg - Freddy Sjöström, Johns assistent 
 Lena Granhagen - Sonja Svensson, ekspeditrise på motehuset La Femme, Freddys forlovede 
 Anita Björk - Birgitta Lindell, sjefsmannekeng på La Femme 
 Lillebil Ibsen - Thyra Lennberg, eier av La Femme 
 Bengt Brunskog - Robert «Bobbie» Nordahl, Thyra Lennbergs fostersønn 
 Lennart Lindberg - Rickard von Hook, Thyra Lennbergs søstersønn
 Gio Petré - Gabriella von Hook, Thyra Lennbergs søsterdatter 
 Kotti Chave - Sune Öhrgren, kriminalførstebetjent
 Torsten Winge - Oskar Lindkvist, vaktmester  
 Lissi Alandh - «Peter» Morell, moteskaper 
 Eivor Landström - Damen med katten 
 Elsa Prawitz - Katja Sundin, mannekengen i rødt   
 Anita Lindblom - Monika, mannekeng 
 Maritta Marke - Elsa Magnusson, husholderske 
 John Norrman - Johansson, slottsvaktmester 
 John Melin - Westman, slottsvaktmester 
 Georg Skarstedt - Kirkegårdsvaktmester    
 Bellan Roos - Lærerinne på muséet 
 Ludde Juberg - Museumsvaktmester  
 Björn Gustafson - Pettersson-Starck, utpresser  
 Rune Carlsten - Kommerseråd, utpresningsoffer
 Manne Grünberger - Taxisjåfør

Referanser

Eksterne lenker 

Svenskspråklige filmer
Svenske kriminalfilmer
Filmer fra 1958
Filmer regissert av Arne Mattsson